จงสรุปย่อหน้านี้
เหล็กแหลมที่จำเลยใช้แทงผู้เสียหายนั้นเป็นเครื่องมือใช้ในการเจาะปล่อยลมยาง แม้จะไม่มีคมแต่ก็มีลักษณะแหลมยาวถึง 12 เซนติเมตร ดังนั้น การที่จำเลยใช้กำลังจ้วงแทงไปที่บริเวณช่องท้องของผู้เสียหายซึ่งเป็นจุดอ่อนของร่างกาย แม้จ้วงแทงไปเพียงครั้งเดียว หากขณะเกิดเหตุผู้เสียหายไม่ได้ถือแฟ้มเอกสารอยู่ที่มือหรือยกแขนขึ้นปิดกั้นได้ทันแล้วเชื่อว่าเหล็กแหลมนั้นจะแทงทะลุเข้าช่องท้องของผู้เสียหาย ทำอันตรายต่ออวัยวะสำคัญต่างๆ ภายในช่องท้องของผู้เสียหายได้ประกอบกับบาดแผลที่ผู้เสียหายได้รับถึงขนาดกระดูกแขนขวาหักย่อมแสดงว่าจำเลยแทงผู้เสียหายโดยแรงที่ช่องท้อง ดังนั้น จำเลยย่อมเล็งเห็นผลในการกระทำของจำเลยได้ว่าเหล็กแหลมที่จำเลยแทงไปนั้นอาจทะลุเข้าช่องท้องไปถูกอวัยวะต่างๆ ภายในช่องท้องที่เป็นอวัยวะสำคัญของร่างกายได้รับบาดเจ็บและผู้เสียหายอาจถึงแก่ความตายได้ พฤติการณ์ดังกล่าวแสดงว่าจำเลยตระเตรียมเหล็กแหลมของกลางไว้เพื่อหาโอกาสแทงผู้เสียหายด้วยสาเหตุโกรธเคืองที่ผู้เสียหายเป็นตัวแทนฝ่ายนายจ้างไม่เจรจาช่วยเหลือฝ่ายจำเลยให้ได้รับเงินโบนัสพิเศษเพิ่มเติมนั้น เมื่อสบโอกาสจำเลยจึงใช้เหล็กแหลมที่ตระเตรียมไว้จ้วงแทงผู้เสียหาย ย่อมแสดงว่าจำเลยมีเจตนาฆ่าผู้เสียหายโดยไตร่ตรองไว้ก่อนด้วย (เมื่อจำเลยได้ลงมือกระทำผิดไปตลอดแล้ว แต่ไม่บรรลุผลเนื่องจากผู้เสียหายยกแขนขึ้นบังได้ทันการ จึงถูกแทงที่แขนและมีผู้อื่นเข้าจับกุมจำเลยได้ทันทีก่อนที่จำเลยจะมีโอกาสแทงผู้เสียหายซ้ำอีกผู้เสียหายจึงไม่ถึงแก่ความตายสมดังเจตนาของจำเลย ฉะนั้นที่ศาลอุทธรณ์ภาค 1 ฟังว่าจำเลยมีความผิดฐานพยายามฆ่าผู้อื่นโดยเจตนาไตร่ตรองไว้ก่อนนั้นชอบแล้ว)
1. เหล็กแหลมที่จำเลยใช้แทงผู้เสียหายมีไว้ใช้เจาะปล่อยลมยาง ไม่มีคม มีลักษณะแหลม ยาว 12 เซนติเมตร 
2. การที่จำเลยใช้เหล็กแทงช่องท้องของผู้เสียหายซึ่งเป็นจุดอ่อนของร่างกาย แม้ครั้งเดียว หากเกิดเหตุผู้เสียหายไม่ได้ยกแขนขึ้นกั้นได้ทัน เชื่อว่าเหล็กจะแทงทะลุเข้าช่องท้องของผู้เสียหาย ทำอันตรายต่ออวัยวะสำคัญภายในได้ประกอบกับบาดแผลที่ผู้เสียหายได้รับถึงขนาดกระดูกแขนขวาหักย่อมแสดงว่าจำเลยแทงผู้เสียหายโดยแรง ดังนั้น จำเลยย่อมเล็งเห็นผลในการกระทำของตนว่าการกระทำของตนจะทำให้ผู้เสียหายบาดเจ็บจนอาจถึงแก่ความตาย  
3. พฤติการณ์ดังกล่าวแสดงว่าจำเลยเตรียมเหล็กแหลมไว้เพื่อหาโอกาสแทงผู้เสียหายด้วยความโกรธที่ผู้เสียหายไม่ช่วยเหลือจำเลยให้ได้รับเงินโบนัสพิเศษเพิ่ม เมื่อสบโอกาสจึงใช้เหล็กแทงผู้เสียหาย ย่อมแสดงว่าจำเลยมีเจตนาฆ่าผู้เสียหายโดยไตร่ตรองไว้ก่อน 
4. เมื่อจำเลยได้ลงมือกระทำผิดแล้ว แต่ไม่บรรลุผลเนื่องจากผู้เสียหายยกแขนขึ้นบังได้ทัน อีกทั้งมีผู้อื่นเข้าจับกุมจำเลยได้ก่อนที่จะมีโอกาสแทงซ้ำ ผู้เสียหายจึงไม่ถึงแก่ความตายสมเจตนาของจำเลย ฉะนั้นที่ศาลฟังว่าจำเลยมีความผิดฐานพยายามฆ่าผู้อื่นโดยเจตนาไตร่ตรองไว้ก่อนนั้นชอบแล้ว
ประมวลกฎหมายอาญา,กฎหมายอาญาความผิดเกี่ยวกับชีวิตและร่างกาย